PRESSEMELDING 27.08.2013

**Venter storinnrykk på boligmessen i Vikingskipet**

**Vi nordmenn bruker desidert mest penger i verden på oppussing av bolig. Boligmessen Gjør Din Bolig Bedre arrangeres i Vikingskipet 6. – 8. september, og er høyaktuell for alle som har byggeplaner eller utvider og pusser opp hus eller leilighet. Messen er også en inspirasjonskilde for de som ønsker nye tips til boligen sin. Familiens barn kan fryde seg i luftige svev i hoppeslottet og delta i morsomme aktiviteter i barneparken.**

**Bolig fra A til Å**

- I år har vi et variert og spennende utvalg av utstillere, forteller Nina Nielsen, prosjektleder fra arrangøren Compass Fairs AS, som er størst i Norden på boligmesser. - Bolig fra A til Å er stikkordet. Boligmessen er for alle som ønsker å forbedre og trygge boligen sin og finne smarte tips og gode løsninger. Og det er mange muligheter for å gjøre skikkelige messekupp.

**Venter mange besøkende**- Vi venter storinnrykk i Vikingskipet, sier Nielsen videre. - I Hedmarksområdet er det nok mange som har ekstra renoverings- og oppgraderingsbehov etter flommen på Østlandet tidligere i år, og som nå er ute etter å sikre boligen og finne moderne løsninger på utfordringene sine.

**Mange bransjer representert**Er du på jakt etter spennende interiør eller kanskje ny kunst til hjemmet? Eller ønsker du informasjon om hvordan bergvarme fungerer i motsetning til varmepumpe? På boligmessen finner du tilbydere innen alt fra grunnmur, isolering, inneklima, varmepumper, hus, bad, badstu, kjøkken og tak til rådgivningstjenester og leverandører av strøm, alarm, forsikring og hjemmeunderholdning.

**Nyheter og trender**- Utviklingen skrider frem i ekspressfart innen bygg og bo, og integrerte løsninger er i vinden, forteller Nina Nielsen, og avslutter: - På boligmessen kan du blant annet lære mer om smarte styringsløsninger av de elektriske installasjonene i boligen din, og få en demonstrasjon av hvordan Smart-house styringsløsninger fungerer i praksis.

****

**Vinn et hus eller en LED TV**

På hver av årets 20 messer trekker vi ut en delfinalist blant alle deltagerne i konkurransen «Jakten på boligdrømmen». De 20 finalistene samles for en trekning i november 2013, hvor vinneren får et IEC-hus verdt kr. 1.000.000. Alt du trenger å gjøre er å registrere deg på som deltager på PC-ene synlig plassert i messeområdet. Konkurransen avsluttes kl. 15.00 på søndag. Kl. 16.00 blir finalisten trukket og får overlevert et synlig bevis på sin deltagelse.

På fredag arrangeres konkurranse med LED SMART TV som premie.

**Åpningstider:**Fredag kl. 14 – 20  / lørdag kl. 10 – 18 / søndag kl. 11 – 18

**Messekontakt/prosjektleder:
Nina Nielsen**
Tlf. 47 38 30 52 / e-post: nina@boligmesse.no